CELEX: 32021D1802
Language: sl
Date: 2021-06-10 00:00:00
Title: Sklep Komisije (Euratom) 2021/1802 z dne 10. junija 2021 na podlagi člena 83 Pogodbe o ustanovitvi Evropske skupnosti za atomsko energijo – V nadaljevanju je povzetek glavnih določb Sklepa, brez vpliva na polni učinek samega sklepa (notificirano pod dokumentarno številko C(2021) 3889)

12.10.2021   
               
               
                  SL
               
               
                  Uradni list Evropske unije
               
               
                  L 362/1
               
            
         SKLEP KOMISIJE (Euratom) 2021/1802
         z dne 10. junija 2021
         na podlagi člena 83 Pogodbe o ustanovitvi Evropske skupnosti za atomsko energijo – V nadaljevanju je povzetek glavnih določb Sklepa, brez vpliva na polni učinek samega sklepa
         
            
               (notificirano pod dokumentarno številko C(2021) 3889)
            
         
         
            
         Ta sklep je naslovljen na portugalsko nacionalno jedrsko raziskovalno središče (Instituto Superior Técnico, Campus Tecnológico e Nuclear – CTN, Portugalska) in je bil CTN poslan 10. junija 2021.
         
            Člen 1
            
               1.   Portugalsko nacionalno jedrsko raziskovalno središče (Instituto Superior Técnico, Campus Tecnológico e Nuclear – CTN) je kršilo določbe iz člena 78, prvi odstavek, Pogodbe Euratom ter členov 3 in 4 Uredbe Komisije (Euratom) št. 302/2005 z dne 8. februarja 2005 o uporabi določb Euratom o nadzornih ukrepih (1), ker Komisiji ni pravočasno poslalo točne in popolne deklaracije o osnovnih tehničnih lastnostih.
            
            
               2.   Portugalsko nacionalno jedrsko raziskovalno središče (Instituto Superior Técnico, Campus Tecnológico e Nuclear – CTN) je kršilo določbe iz člena 79 Pogodbe Euratom ter členov 7, 8 in 9 Uredbe (Euratom) št. 302/2005 o uporabi določb Euratom o nadzornih ukrepih, ker ni vzpostavilo in vzdrževalo zanesljivega knjigovodskega sistema za poročanje o popolnem inventarju jedrskih snovi.
            
         
         
            Člen 2
            
               1.   Komisija izda opomin portugalskemu nacionalnemu raziskovalnemu središču (Instituto Superior Técnico, Campus Tecnológico e Nuclear – CTN).
            
            
               2.   Opomin se izda pod pogojem, da se pomanjkljivosti iz člena 1 čim prej odpravijo.
            
            
               3.   Komisija bo na podlagi poročila iz člena 3 in lastnih preverjanj ocenila, ali CTN izpolnjuje zahteve iz odstavka 2.
            
         
         
            Člen 3
            CTN v treh mesecih od datuma tega sklepa Komisiji predloži poročilo, v katerem opiše ukrepe, sprejete za odpravo pomanjkljivosti iz člena 1. CTN sprejme ukrepe za preprečitev podobnih dogodkov v prihodnosti.
         
         
            Člen 4
            
               1.   Ta sklep je naslovljen na portugalsko nacionalno jedrsko raziskovalno središče (Instituto Superior Técnico, Campus Tecnológico e Nuclear – CTN, Portugalska).
            
            
               2.   Ta sklep se sporoči Portugalski republiki.
            
         
         
            V Bruslju, 10. junija 2021
            
                
            
         
         
            (1)  UL L 5, 28.2.2005, str. 1.